Jan 26, 2012 | Hennie van Deventer se Blog
Buig die boompie solank hy nog jonk is.
Skynbaar glo kameelperde ook aan hierdie mensespreuk.
In die bos het die buig van die boompie egter nie met inbreek, dissipline en die kweek van waardes by 'n jongeling te make nie.
Dis die jolliejeuk wat hulle dryf.
Vermoedelik om van die alewige plaende bosluise ontslae te raak, gaan staan 'n kameelperd wydsbeen oor die uitgverkore boom en vryf, krap en skuur dan vir die eerste span.
Sebras doen dieselfde – dikwels met ewe ongelukkige gevolge vir die jong boompie.
Jacob Claassens, ander een van die twee sewejarige kameramanne, het die foto van die kameelperd in Wildevylaan geneem. Dit is Kapous en Leonora Mouton se boompie wat verrinneweer word.
Naskrif: Die hulpvaardige renostervoëltjies sit natuurlik ook snaweltjies by om bosluise in bedwang te hou. Maar dis maar sekondêre hulp, soos ek dit sien. Soms moet 'n mens/dier liefs self ingryp as om van ander afhanklik te wees. (HvD)